ट्राइबेल दैदेनगिरिआ बुंदोंदि, 1886 माइथायाव दाजानाय आसाम लेन्ड एन्ड रिभिनिउ रेगुलेशन एक्टनि 10थि दफा बादियै गासै ट्राइबेल बेल्टआरो ब्लकआव ट्राइबेलनि अनगायै गुबुनफ्रा हा मोन्नो हाया नाथाय माखासे थौले गोसोनि दैदेनगिरि आरो खुंगिरिफ्रा बेफोरखौ नुसेआवबो जेबो राहा लाबोनायखौ नुनो मोनाखै। बिथांआ बुङोदि, सरकारा मा मा गोदान सोलो लादों बेयो गोनां नङा नाथाय सोलोखौ मावफुंनायासो गोनां। सरकारा सोलोखौ मावफुङाखैब्ला गोदान गोदान सोलो लानायाबो ओंथि गैया होन्नानै बिथांआ गासै थागिबि ट्राइबेलफोरखौ गाव गावसोरनि मोन्थायनि फार्से नोजोर लाखिनो आरो ट्राइबेलफोरनि मोन्थाय आरो रैखाथिखौ संबिजिदारी मोन्थाय बादियै मावफुंनो सरकारखौ नारसिन्दों।